Павел Быкоўскі — Вікіпэдыя

# Павел Быкоўскі

### Зьвесткі зь Вікіпэдыі — вольнай энцыкляпэдыі.

Па́вел Быко́ўскі (нарадзіўся 29 кастрычніка 1971) — беларускі журналіст.

## [рэдагаваць] Біяграфія

Нарадзіўся ў Менску. Скончыў 2 курсы Менскага дзяржаўнага пэдагагічнага ўнівэрсытэта імя Максіма Танка; факультэт беларускай філялёгіі і культуры; спэцыялізацыя: беларуская мова і літаратура. З 1999 году — студэнт Віленскага пэдагагічнага ўнівэрсытэта (Vilniaus Pedagoginis Universitetas); факультэт славістыкі; спэцыялізацыя: «беларуская філялёгія». Самаадукацыя ў галіне журналістыкі і паліталёгіі. У лістападзе 1997 году прайшоў месячную стажыроўку на RFE/RL у Празе па тэме «прынцыпы незалежнай журналістыкі».

Працаваў рэпартэрам у газэтах «Чырвоная змена» і «Свабода», рэдактарам на радыёстанцыі «Крынiца», камэнтатарам Рэдакцыі перадач для Другой рэспубліканскай праграмы Беларускага радыёвяшчаньня (інфармацыйна-музычны канал «Радыё-2») Нацыянальнай дзяржаўнай тэлерадыёкампаніі Рэспублікі Беларусь, супрацоўнічаў з радыёстанцыямі «Юность/Молодежный канал» (Масква), Deutsche Welle (Бон), газэтамі «Бизнес&Балтия» (Рыга), «Лабрит» (Рыга), «Караван» (Алматы). Публікаваўся ў аналітычным часопісе PRISM, які выдаецца Jamestown Foundation (Вашынгтон).

Цяпер — загадчык аддзелам грамадзка-палітычнай інфармацыі і чалец рэдакцыйнай калегіі недзяржаўнага аналітычнага тыднёвіка «Белорусы и рынок».

Па сумяшчальніцтве працаваў уласным карэспандэнтам у Менску праваабарончага тыднёвіка «Экспресс-хроника» (Масква), а таксама харвацкага інфармагенцтва STINA (Спліт). З лістапада 1999 па травень 2002, а таксама зноў з 2006 году — аўтар і вядучы праграмы «Кантэкст (Рэфлексіі з нагоды мінулага тыдня)» на беларускай радыёстанцыі «Рацыя», якая вяшчае з Польшчы.

Жанаты, ёсьць дачка.

Любімыя гатункі тытуню для піпкі: Sweet Dublin, Skandinavik, Half&Half, Erinmore Flake, Original Choice.

## [рэдагаваць] Вонкавыя спасылкі

- Асабісты блог на LiveJournal.com

Атрымана з «http://be-x-old.wikipedia.org../../../%D0%BF/%D0%B0/%D0%B2/%D0%9F%D0%B0%D0%B2%D0%B5%D0%BB_%D0%91%D1%8B%D0%BA%D0%BE%D1%9E%D1%81%D0%BA%D1%96_b620.html»

Катэгорыя: Беларускія журналісты

##### Views

- Артыкул
- Гутаркі
- Бягучая вэрсія

##### Пошук